**Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Sagatavotais noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Pašlaik spēkā ir Ministru kabineta 2013.gada 17.decembra noteikumi Nr.1524 „Noteikumi par valsts atbalstu lauksaimniecībai” (turpmāk – noteikumi).Noteikumu 2.13.apakšnodaļā ir paredzēts atbalsts biškopības nozarei 17,07 *euro* par bišu saimi, ja pretendentam kārtējā gada 1.janvārī ir vairāk nekā 29 bišu saimes.Ministru kabineta 2015.gada 7.aprīļa noteikumu Nr.171 „Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā” 2.5.apakšnodaļā „Atbalsta piešķiršana aktivitātēs „Maksājums, lai pārietu uz bioloģiskās lauksaimniecības praksi un metodēm” un „Maksājums, lai saglabātu bioloģiskās lauksaimniecības praksi un metodes””. Minētajos noteikumos ir paredzēts atbalsts pretendents, kura saimniecībā atbilstoši Lauksaimniecības datu centra datubāzē pieejamai informācijai laikposmā no 15.maija līdz 15.septembrim ir vismaz 20 bioloģiski sertificētas bišu saimes, kārtējā gadā var saņemt atbalstu 40 *euro* par bišu saimi.Lai nodrošinātu, ka nepastāv divkāršā finansējuma iespēja, ir nepieciešami grozījumi noteikumos.Lai samazinātu administratīvo slogu pretendentam un Lauku atbalsta dienests varētu pārliecināties par tā saimniecisko darbību, noteikumu projekta 1.punktā ir noteikts, ka pretendents saimniecisko darbību ir reģistrējis Valsts ieņēmumu dienestā.Noteikumu projekta 2.punktā ir noteikts, ka atbalstu nepiešķir par bioloģiski sertificētām bišu saimēm.Minētie grozījumi noteikumos ļaus izvairīties no divkāršā finansējuma iespējamības par vienu bišu saimi, kā arī mazinās atbalsts summas proporcionālo samazinājumu. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar biškopību – aptuveni 1074 valsts atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas ir informētas, nosūtot noteikumu projektu elektroniski. |
| 2. | Sabiedrības līdzdalība projekta izstrādē | Noteikumu projektu vērtēs ar biškopību saistītās lauksaimnieku nevalstiskās organizācijas. |
| 3. | Sabiedrības līdzdalības rezultāti | Lauksaimnieku nevalstisko organizāciju sniegtie iebildumi un priekšlikumi tiks izvērtēti pēc būtības. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministra J.Dūklavs

22.05.2015. 10:23

504

B.Ingiļāvičute

67027661, Biruta.Ingilavicute@zm.gov.lv